'આંદોલનને નામે હાર્દિકને રૂતબો અને સમાજનો પ્રેમ મળ્યો છે, પરંતુ એ ટેમ્પરરી છે. સમાજની એક્તા માટે એનું સાંભળી લઇએ છીએ. બાકી એની જેટલી ઉંમર છે, એના કરતા વધુ વર્ષો તો મને ધારાસભ્ય તરીકે થયા છે. એ નાદાન છે, અપરિપક્વ છે, આથી એનું સાંભળી લઇએ છીએ. પણ એ સાંભળી લે કે, તમે બધા ખરતા તારા જેવા છો. રાજસ્થાનના સરકારનો ચૂકાદાનું ઉદાહરણ આપે છે, એની પર 10 દિવસ પહેલાં જ સ્ટે આપવામાં આવ્યો હતો. અત્યારે હાર્દિક અને એના ટેકેદારો કોંગ્રેસના મહોરા બની બેઠા છે, પરંતુ ગુજરાતમાં પાટીદાર સમાજ તેમને છોડશે નહીં. સમાજ તમને શોધી શોધીને બદલો લેશે. હાર્દિકને કહેવા માંગુ છું, કે તમે જ્યારે જેલમાં હતા ત્યારે છૂટવા માટે, જામીન માટે જે વિનંતી કરતા હતા, અમારી મદદ માંગતા હતા એ બધું યાદ રાખો. હું તમારા જેવો અપરિપક્વ નથી, માટે બધું જાહેર નહીં કરું. જ્યારે જરૂર પડી ત્યારે તમારી મદદ પણ કરી છે. સમાજની એક્તા ખાતર કરી હતી મદદ.'